KBANK ตั้งสำรองเพิ่ม-รายได้หด ฉุดกำไรไตรมาส 3 ลดกว่า 32% แตะ 6.7 พันลบ.
KBANK ตั้งสำรองเพิ่ม-รายได้หด ฉุดกำไรไตรมาส 3 ลดกว่า 32% แตะ 6.7 พันลบ. ส่วนงวด 9 เดือนมีกำไร 1.6 หมื่นลบ. ลดลง 46% เมื่อเทียบกับช่วงเดียวกันของปีก่อน
21 ต.ค. 2563

ธนาคารกสิกรไทย จำกัด (มหาชน) หรือ KBANK รายงานผลการดำเนินงานงวดไตรมาส 3 ปี 2563 มีกำไรสุทธิ ดังนี้

ทั้งนี้ กำไรในงวดไตรมาส 3/63 ลดลงเมื่อเทียบกับช่วงเดียวกันของปีก่อน โดยเป็นผลมาจากรายได้ที่มิใช่ดอกเบี้ยลดลง ทั้งรายได้ค่าทำเนียมและบริการ รายได้สุทธิจากการรับประกันภัย รวมถึงรายได้อื่น
ขณะที่ผลการดำเนินงานสำหรับงวด 9 เดือน ปี 2563 เมื่อเปรียบเทียบกับงวด 9 เดือน ปี 2562 ธนาคารและบริษัทย่อยมีกำไรสุทธิจานวน 16,229 ล้านบาท ลดลงจากงวดเดียวกันของปีก่อน จำนวน 13,695 ล้านบาท หรือ 45.77% ส่วนใหญ่เกิดจากการที่ธนาคารและบริษัทย่อยใช้หลักความระมัดระวังอย่างต่อเนื่องในการพิจารณาสำรองผลขาดทุนด้านเครดิตที่คาดว่าจะเกิดขึ้น (Expected credit loss) เพิ่มขึ้นจากงวดเดียวกันของปีก่อนจำนวน 17,692 ล้านบาท หรือ 70.24%
อย่างไรก็ดี ถ้าเทียบกับไตรมาส 2/63 ธนาคารมีกำไรสุทธิจำนวน 6,679 ล้านบาท เพิ่มขึ้น 4,504 ล้านบาท หรือ 207.01% เกิดจากรายได้ดอกเบี้ยสุทธิเพิ่มขึ้น จำนวน 173 ล้านบาท หรือ 0.64% ส่วนใหญ่เกิดจากการลดลงของรายได้ดอกเบี้ยรับจากเงินให้สินเชื่อและค่าใช้จ่ายดอกเบี้ยจาก เงินรับฝาก ทำให้อัตราผลตอบแทนสินทรัพย์ที่ก่อให้เกิดรายได้สุทธิ (Net interest margin: NIM) อยู่ที่ระดับ 3.17%